《六舟属题汤雨生将军所赠画梅即次将军自题韵》
清代·钱泰吉

众生苦颠倒，孰肯解其缚。将军拯物心，欲使出沟壑。

老梅得成拯，寒不受雪虐。那知琴隐园，悲风顿衰索。

城郭人民非，翔舞归来鹤。幽香伴忠魂，苦恼乃极乐。

平生金石契，高僧共咏谑。遗墨佛护持，九霄气磅礴。

作者简介：（1791—1863）浙江嘉兴人，字辅宜，号警石。以廪贡生官海宁州学训导。一生专事校勘，自经史百氏下逮唐、宋以来诗文集，靡不博校。从兄钱仪吉字衍石，世有嘉兴二石之称。有《曝书杂志》、《甘泉乡人稿》。